b'\n_START_ARTICLE_\nLavaj\xc3\xa4rvi (Oulu)\n_START_SECTION_\nNimen alkuper\xc3\xa4\n_START_PARAGRAPH_\nJ\xc3\xa4rven ymp\xc3\xa4rist\xc3\xb6ss\xc3\xa4 on useita Lava-nimisi\xc3\xa4 paikkoja. Itse j\xc3\xa4rven ja sen laskuojan lis\xc3\xa4ksi ymp\xc3\xa4rist\xc3\xb6n paikannimist\xc3\xb6\xc3\xb6n kuuluvat Lavaj\xc3\xa4rvenkangas, kaksi Lavasuota, Iso Lavasuo sek\xc3\xa4 Lavaselk\xc3\xa4. Lava-nimityksen alkuper\xc3\xa4 on riistanpyynti- ja s\xc3\xa4ilytyslavoissa, makuulavoissa, hein\xc3\xa4kasan alusissa tai lauttasilloissa. Alueelta on l\xc3\xb6ydetty runsaasti viitteit\xc3\xa4 kaikista n\xc3\xa4ist\xc3\xa4 yhteyksist\xc3\xa4. Muistitiedon mukaan j\xc3\xa4rven rannoilla on ollut useita niitty- ja kalasaunoja, joissa on ollut makuualuset eli lavat y\xc3\xb6pymist\xc3\xa4 varten. J\xc3\xa4rvell\xc3\xa4 on tiett\xc3\xa4v\xc3\xa4sti my\xc3\xb6s kuljettu ja kalastettu lautoilta k\xc3\xa4sin.'